смешни случки за Борци
Късно вечерта в един софийски тролей се качил някакъв пиян баровец. Той казал на шофьора:
- Слушай, шефе! Днеска яко съм се почерпил! И таксиджиите нещо се правят на интересни и не искат да ме качат. Може ли да ме закараш до Драгалевци? Ето ти хиляда лева за услугата!
Водачът отговорил притеснено:
- Ама, до там - няма жици!
Богаташът махнал с ръка небрежно:
- Голям праз! Ще караш на акумулатор! Ето ти още хиляда лева!
- Ще ме уволнят, бе, човек!
- Аз ще ти намеря друга работа! На ти още един бон! Тръгвай вече!
И така, тролеят потеглил в указаната посока! Когато стигнали Драгалевци, шофьорът забелязал някакви огромни ями в земята! И попитал напрегнато:
- Какво става тука, бе? Да не би случайно да са Ви бомбардирали?
Баровецът се захилил:
- Глупости! Просто, снощи се прибрах с метрото!